


ДО
ОБЩИНСКИ СЪВЕТ ЗЛАТОГРАД
                                                         

ИСКАНЕ
от Асен Хасапчиев, Борислав Хаджиев, Искрен Караметулов, 
Светлозар Пехливанов, Станимир Чаушев, Емил Хумчев и Милко Караджов

Относно: Свикване на извънредно заседание на Общински съвет Златоград 


УВАЖАЕМА ГОСПОЖО ПРЕДСЕДАТЕЛ,

На основание чл. 23, ал. 4, т. 2 от Закона за местното самоуправление и местната администрация, във връзка с чл. 55, ал. 2 и ал. 3, т. 2 от Правилника за организацията и дейността на Общински съвет – Златоград и взаимодействието му с Общинската администрация, предлагаме да бъде свикано извънредно заседание на Общински съвет – Златоград.

МОТИВИ:
                      
След вчерашното заседание на Общински съвет – Златоград стана ясно, че част от съветниците от групата „Заедно за Община Златоград“ решиха, че да не подкрепиш готов, напълно изработен проект за спортна площадка в с. Долен е най-добрият начин да демонстрираш „градивност“.
Проектът, предложен от Кмета на общината, щеше да даде шанс на Община Златоград да кандидатства по Националната програма за споделено финансиране на инвестиционни спортни обекти 2025 г. – тоест, държавни пари за местна инфраструктура. Но, уви, здравият разум отново изгуби с 1 глас разлика от политическата ревност.
Вместо това беше предложено кандидатстване за изграждане на общински басейн – идея без проект, без количествено-стойностна сметка и, разбира се, без срокове. 
По време на заседанието, в интересен обрат на сюжета, кандидата за кмет на местните избори през 2023 г. и настоящ общински съветник от групата на „Заедно за Община Златоград“ – г-н Величко Сидеров изведнъж извади от „архивите от изборите готов проект за басейн“. Съвсем случайно. Разбира се. 

Срокът за подаване на предложения по програмата е до 3 ноември 2025 г. За разлика от някои, ние смятаме, че Община Златоград няма време за политически експерименти. 	
[bookmark: _GoBack]Затова настояваме за свикване на извънредно заседание на Общински съвет –  Златоград на 30 октомври от 17:30 ч., на което заедно всички НИЕ, в присъствието на Кмета на Община Златоград, главния архитект, главния инженер, както и всички експерти и технически лица от администрацията, отговорни за подготовката и подаването на проектни предложения – да сложим проекта на Сидеров на масата.
	Водени от това да развиваме общината напред сме готови на диалог и затова настояваме за спешно свикване на извънредно заседание.

